CELEX: 22014D0809
Language: lt
Date: 1414022400000
Title: 2014/809/ES: 2014 m. spalio 23 d. AKR ir ES ambasadorių komiteto sprendimas Nr. 3/2014 dėl bendradarbiavimo žemės ūkio ir kaimo srityse techninio centro direktoriaus skyrimo naujai kadencijai

19.11.2014   
            
            
               LT
            
            
               Europos Sąjungos oficialusis leidinys
            
            
               L 332/49
            
         AKR IR ES AMBASADORIŲ KOMITETO SPRENDIMAS Nr. 3/2014
   2014 m. spalio 23 d.
   dėl bendradarbiavimo žemės ūkio ir kaimo srityse techninio centro direktoriaus skyrimo naujai kadencijai
   
      (2014/809/ES)
   
   AKR ir ES AMBASADORIŲ KOMITETAS,
   atsižvelgdamas į 2000 m. birželio 23 d. Kotonu pasirašytą Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), pirmą kartą iš dalies pakeistą 2005 m. birželio 25 d. Liuksemburge (2), o antrą kartą – 2010 m. birželio 22 d. Uagadugu (3), ypač į jo III priedo 3 straipsnio 5 dalį,
   atsižvelgdamas į 2013 m. lapkričio 7 d. AKR ir ES ambasadorių komiteto sprendimą Nr. 5/2013 dėl Bendradarbiavimo žemės ūkio ir kaimo srityse techninio centro (CTA) statuto (4), ypač į to statuto 7 straipsnio 1 dalį,
   kadangi:
   
               (1)
            
            
               2010 m. kovo 19 d. Sprendimu Nr. 2/2010 AKR ir ES ambasadorių komitetas paskyrė Michael HAILU Bendradarbiavimo žemės ūkio ir kaimo srityse techninio centro (CTA) direktoriumi penkerių metų kadencijai, kuri baigsis 2015 m. vasario 28 d.;
            
         
               (2)
            
            
               pagal CTA statuto 7 straipsnio 1 dalį Vykdomajai tarybai pateikus rekomendaciją, pagrįstą puikiais veiklos rezultatais, Ambasadorių komitetas gali, išskirtinėmis aplinkybėmis, paskirti direktorių naujam ne ilgesniam kaip penkerių metų laikotarpiui;
            
         
               (3)
            
            
               2014 m. balandžio 3 d. CTA Vykdomoji taryba pateikė rekomendaciją dėl M. HAILU skyrimo naujai kadencijai;
            
         
               (4)
            
            
               2014 m. birželio 16–18 d. sesijos metu AKR Ministrų taryba patvirtino direktoriaus sutarties atnaujinimą antrai penkerių metų kadencijai;
            
         
               (5)
            
            
               todėl tikslinga skirti M. HAILU naujam penkerių metų laikotarpiui,
            
         NUSPRENDĖ:
   Vienintelis straipsnis
   Nedarant poveikio vėlesniems sprendimams, kuriuos Komitetui gali tekti priimti vadovaujantis savo prerogatyvomis, Michael HAILU (Etiopija) skiriamas Bendradarbiavimo žemės ūkio ir kaimo srityse techninio centro direktoriumi naujai kadencijai laikotarpiui nuo 2015 m. kovo 1 d. iki 2020 m. vasario 29 d.
   
      Priimta Briuselyje 2014 m. spalio 23 d.
      
         
            AKR ir ES ambasadorių komiteto vardu
         
         
            Pirmininkas
         
         S. SANNINO
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 309, 2013 11 19, p. 50.